Informácia
o využívaní pridelených finančných prostriedkov z mimorozpočtových zdrojov získaných privatizáciou schválených v zákone o štátnom rozpočte na Rozvojové programy výskumu a vývoja na urýchlenie reštrukturalizácie a zvýšenie konkurencieschopnosti slovenskej ekonomiky    
                    
I.	Úvod
Dosiahnutie dlhodobej prosperity a konkurenčnej schopnosti ekonomiky je podmienené aj úspešnou realizáciou výsledkov výskumu a vývoja, ktoré je založené ako významný faktor pri podpore rozvoja spoločnosti, s cieľom sústavného rastu podielu poznatkov a ich zhmotnení v praxi.

	Východiskom pre informáciu je hodnotenie priebehu a výsledkov riešenia úloh výskumu a vývoja, ktoré by svojimi výsledkami riešenia mali prispieť najmä pre urýchlenie reštrukturalizácie a zvýšenie konkurencie schopnosti slovenskej ekonomiky.

		V priebehu roku 2000 uznesením vlády SR č. 834 z 18. októbra 2000 k návrhu na využitie finančných prostriedkov z mimorozpočtových zdrojov získaných privatizáciou schválených v zákone o štátnom rozpočte na rozvojové programy výskumu a vývoja na urýchlenie reštrukturalizácie a zvýšenie konkurencieschopnosti slovenskej ekonomiky, bolo potvrdených na riešenie 45 úloh výskumu a vývoja, ktoré Vláda SR odporučila financovať z týchto zdrojov získaných privatizáciou vo výške 106 miliónov Sk. 

Por. číslo	Názov úlohy	Ústredný orgán štátnej správy	Termín  začatia a ukončenia úlohy	
				
1.	Vypracovanie prehľadu o zariadeniach obsahujúcich PCB a o skládkových odpadoch s obsahom PCB	MŽP SR	09/2000
12/2001	
2.	Podpora Slovenskej republiky na riešení úloh 5. RP k riešeniu projektu „Advanced Logistik Solutions for Danube waterway“ (ALSO)	MDPT SR	05/2000
11/2002	
3.	Realizácia a prenos jednotky prietoku a pretečeného množstva technických kvapalín	ÚNMS SR	07/2000
12/2002	
4.	Zvýšenie presnosti merania množstva zemného plynu pri prevádzkových tlakoch nad 0,3 MPa zabezpečením metrologickej nadväznosti meradiel v rámci SR	ÚNMS SR	08/2000
07/2003	
5.	Projekt elektronizácie knižníc ako súčasť rozvoja informačných sietí SR (CASLIN)	MK SR	1998
2002	
6.	Optimalizácia a inovácia systémového nosiča náradia pre agrolesnícke technológie vo svahovo náročných lesníckych a poľnohospodárskych terénoch	MŠ SR	06/2000
08/2001	
7.	Výskum a vývoj nových magnetoinduktívnych defektoskopických kontrol oceľových lán, oceľových kordov dopravných pásov, kordov pneumatík a potrubí	MŠ SR	06/2000
12/2002	
8.	Výskum a realizácia plazmatickej technológie pre MESA leptanie kremíkových diódových štruktúr	MŠ SR	06/2000
12/2002	
9.	Čistý hliník pre automobilový priemysel	SAV	07/2000
12/2001	
10.	Vývoj keramických dosiek zasúvadlových uzáverov oceliarskych panví	SAV	09/2000
08/2003	
11.	Modernizácia a doplnenie Národnej siete seizmických staníc	SAV	08/2000
08/2003	
12.	Analýza stupňov ohrozenia biodiverzity pesticídnou ochranou rastlín	SAV	01/2001
12/2002	
13.	Preparáty pre biologickú ochranu rastlín na báze huby Trichoderma	SAV	01/2001
12/2003	
14.	Modulárny zobrazovací systém rtg žiarenia s využitím detektorov na polovodičovej zlúčeniny GaAs	SAV	07/2000
07/2003	
15.	Hodnotenie bezpečnosti jadrových elektrární	MH SR	07/2000
12/2002	
16.	Distribuovaný neurónový systém na riadenie rozvodu a spotreby energií a tekutých médií v priemyselných podnikoch	MH SR	07/2000
12/2002	
17.	Typový rad zariadení pre kontinuálne dávkovanie sypkých a granulovaných substrátov	MH SR	07/2000
06/2002	
18.	Veľkokapacitný modulárny systém vnútropodnikovej logistiky	MH SR	07/2000
12/2001	
19.	Nové káble a spojky pre prístupové a širokopásmové siete v telekomunikáciách a pre špeciálne aplikácie	MH SR	07/2000
06/2003	
20.	Modernizácia elektrickej výzbroje trakčných koľajových vozidiel	MH SR	07/2000
12/2002	
21.	Riadiace systémy a pohony pre malé a stredné výrobné prevádzky	MH SR	07/2000
12/2002	
22.	Nápravy pre nízkopodlažný autobus a projekt obnovy autobusového parku	MH SR	07/2000
12/2002	
23.	Vývoj valivých ložísk s novou geometriou styku	MH SR	07/2000
12/2003	
24.	Stroje a zariadenia pre letnú údržbu ciest a dialníc	MH SR	07/2000
12/2002	
25.	Vývoj výrobného procesu a rozvoj výrobnej základne vybraných častí a prvkov v procese výroby plavidiel	MH SR	07/2000
12/2002	
26.	Výskum výroby izofytolu a ďalšie syntézy na báze acetylénu	MH SR	07/2000
12/2002	
27.	Vývoj novej generácie osobných radiálnych plášťov pre vozidlá s vysokorýchlostnými konštrukčnými parametrami	MH SR	07/2000
12/2001	
28.	Koncentráty špeciálnych aditív	MH SR	07/2000
12/2002	
29.	Vývoj motorových palív s nízkym obsahom aromatických uhľovodíkov a modifikovaných cestných asfaltov s využitím odpadov gumovej drte	MH SR	07/2000
12/2002	
30.	Zvýšenie účinnosti technologických procesov na posilnenie konkurenčnej schopnosti automobilových plášťov na zahraničných trhoch	MH SR	07/2000
12/2002	
31.	Výskum kondenzačných katalyzátorov organickej syntézy	MH SR	07/2000
06/2003	
32.	Progresívne polymérne materiály a výrobky z nich pre vybrané aplikácie vrátane dopravnej techniky a zvýšenie exportnej schopnosti priemyslu SR	MH SR	07/2000
12/2003	
33.	Antimikrobiálne vlákna a textílie	MH SR	07/2000
06/2003	
34.	Biotechnologická príprava taxánov	MH SR	07/2000
12/2002	
35.	Výskum a vývoj originálnych inhibítorov biosyntézy cholesterolu, perspektívnych liečiv v terapii aterosklerózy	MH SR	07/2000
12/2003	
36.	Rozvoj elektroenergetiky SR v podmienkach liberalizácie cien a otvárania sa trhu s energiou	MH SR	07/2000
12/2002	
37.	Optimalizácia rozvoja energetiky SR	MH SR	07/2000
12/2002	
38.	Modernizácia a optimalizácia rozvoja sústav zásobovania teplom v SR	MH SR	07/2000
12/2002	
39.	Zvyšovanie pridanej hodnoty výrobkov v celulózo-papierenskom priemysle SR	MH SR	07/2000
06/2003	
40.	Intenzifikácia zhodnocovacieho procesu pri spracovaní tvrdých listnatých drevín	MH SR	07/2000
06/2003	
41.	Metodika, tvorba a šírenie vedecko-technických informácií a podklady k legislatíve v strojárstve SR	MH SR	07/2000
12/2002	
42.	Stanovenie a schvaľovanie postupov zvárania v technickej príprave výroby zvarkov	MH SR	07/2000
06/2003	
43.	Výskum materiálových a technologických podmienok opráv vybraných komponentov JEZ a predikcia zvyškovej životnosti odstredivo odlievaných rúr	MH SR	07/2000
12/2002	
44.	Nové smery zhodnotenia dreva z hľadiska vyššej finalizácie a ochrany životného prostredia 	MH SR	07/2000
12/2002	
45.	Aktualizácia koncepčného zamerania technickej politiky priemyselných odvetví SR po roku 2000	MH SR	07/2000
12/2000	
		Všetky uvedené úlohy výskumu a vývoja majú potvrdených realizátorov výsledkov, teda je predpoklad že výsledky ich riešenia budú uvedené do praxe.

		Rozdelenie mimorozpočtových prostriedkov na riešenie bolo a je poskytnuté na základe zmluvy medzi MŠ SR a príslušným ÚOŠS do pôsobnosti ktorých spadajú jednotlivý riešitelia naledovne:

Rozpočtová kapitola	suma (tisíc Sk)	
Ministerstvo životného prostredia SR
	1.000	
Ministerstvo dopravy pôšt a telekomunikácií SR
	1.050	
Úrad pre normalizáciu metrológiu a skúšobníctvo SR
	6.900	
Ministerstvo kultúry SR
	50	
Ministerstvo školstva SR
	4.000	
Slovenská akadémia vied
	22.000	
Ministerstvo hospodárstva SR
	71.000	

		Tieto mimorozpočtové prostriedky je možné použiť na celé obdobie riešenia úlohy a nezakladajú nárok na zvýšenie štátneho rozpočtu jednotlivých kapitol v rokoch riešenia.

		Ministerstvo hospodárstva SR požadovalo prostriedky na 31 projektov len na prvý rok riešenia, ktoré boli schválené v celkovej výške 71 000 000 Sk. Riešenie ostatných 14 projektov je financované na celú dobu riešenia vo výške 35 000 000 Sk. 

		Ministerstvo školstva SR odporúčalo aby mimorozpočtové prostriedky boli účelovo alokované v zodpovedajúcich rozpočtových kapitolách. Správcovia rozpočtových kapitol zabezpečujú realizáciu úloh a  kontrolu ich riešenia v zmysle zákona č. 263/99 Z.z. o verejnom obstarávaní a podľa príslušných metodických usmernení Ministerstva školstva SR.

II.	Súhrnné zhodnotenie výsledkov riešenia výskumu a vývoja

	Hodnotenie výsledkov riešení úloh výskumu a vývoja, nadväzuje na výsledky kontrolných dní a priebežných a záverečných oponentúr. Tieto zhodnocujú ako vecný obsah riešenia, tak aj využitie finančných prostriedkov na riešenie, osobitne čerpanie finančných prostriedkov zo štátneho rozpočtu. Zo zápisov a záverov z oponentských konaní vyplýva, že riešenie úloh je zabezpečované v zmysle schváleného harmonogramu úloh výskumu a vývoja, ktoré spolu tvoria prílohu „Zmlúv o riešení a financovaní úloh výskumu a vývoja uzatvorených medzi príslušným ÚOŠS, ktorému boli prevedené mimorozpočtové prostriedky prostredníctvom MŠ SR, riešiteľmi a realizátormi, ktorí sa podieľajú na financovaní úloh. 

Závery tejto kontrolnej činnosti potvrdili, že ciele úloh výskumu a vývoja ukončených v roku 2001 boli splnené v stanovenom rozsahu hmotných i nehmotných výsledkov riešenia. 	Rovnako na priebežných oponentúrach, ktoré sa vykonali do konca februára 2002, bolo konštatované, že pokračujúce úlohy spĺňajú predpokladané čiastkové výsledky a je možné očakávať že úlohy budú úspešne dokončené a výsledky ich riešenia sa budú realizovať. 

           Z celkového počtu 45 úloh výskumu a vývoja bolo do konca roku 2001 ukončených päť úloh, dve úlohy boli zrušené a jedna úloha bola nahradená novou úlohou.  Menovite sú to nasledovné úlohy výskumu a vývoja:

a) ukončené riešenie:

1. Vypracovanie prehľadu o zariadeniach obsahujúcich PCB a o skládkových odpadoch s obsahom PCB - názov ktorej bol zmenený na „Inventarizácia zariadení s obsahom PCB, ktoré sú v súčasnosti na Slovensku v prevádzke”,
Riešiteľ:  ETC, s.r.o. Bratislava, Ivanka pri Dunaji

2.  Projekt elektronizácie knižníc ako súčasť rozvoja informačných sietí SR  (CASLIN)                    
Riešiteľ:  Univerzitná knižnica, Bratislava

3. Veľkokapacitný modulárny systém vnútropodnikovej logistiky v odvetví strojárstva
Riešiteľ:  ZŤS VVÚ Košice

4. Vývoj novej generácie osobných radiálnych plášťov pre vozidlá s vysokorýchlostnými konštrukčnými parametrami 
Riešiteľ:  Matador-VÚG, a.s. Púchov	

5. Aktualizácia koncepčného zamerania technickej politiky priemyselných odvetví SR po roku 2000
Riešiteľ: Výskumný ústav jadrových elektrární Trnava, a.s., Trnava

b) zrušené úlohy

1. Vývoj motorových palív s nízkym obsahom aromatických a polyaromatických uhľovodíkov a modifikovaných cestných asfaltov s využitím odpadov 2000 gumovej drte, kde riešiteľ úlohy Slovnaft VURUP a. s. Bratislava v priebehu roka 2000 odstúpil od riešenia úlohy dôvodov nevyjasneného spôsobu financovania úloh výskumu a vývoja, navrhovaného MH SR pre rok 2001.

 2. Distribuovaný  neurónový systém na riadenie rozvodu a spotreby energií a tekutých médií v priemyselných podnikov, kde riešiteľ PPA SYSTEM  s.r.o. Liptovský Mikuláš v priebehu roka 2001 zrušil riešenie úlohy. Nadväzne na priebežné oponentské konanie nebola  uzavretá "Zmluva o riešení a financovaní..... na rok 2001" medzi MH SR, riešiteľom PPA SYSTEM s.r.o Liptovský Mikuláš a realizátorom, ktorý mal úloh financovať. Na základe Oponentúry úlohy  riešiteľ vrátil v roku 2001 na príjmový účet MH SR finančné prostriedky vo výške 300 tis. Sk, ktoré mu boli poskytnuté z MRZ v roku 2000.

 	Z uvedeného vyplýva, že zostávajúci objem  923 tis. Sk z mimorozpočtových zdrojov získaných privatizáciou (Slovnaft VURUP a. s: 623 tis. Sk + PPA SYSTEM s.r.o.: 300 tis. Sk- zrušené úlohy), bude vrátený v roku 2002, v zmysle zúčtovania finančných vzťahov za rok 2001.
c) nahradená úloha

     Zvýšenie presnosti merania množstva tlakom skvapalnených uhľovodíkov pri prevádzkových tlakoch do 2 MPa zabezpečením metrologickej nadväznosti meradiel v rámci SR, nahrádza úlohu - Zvýšenie presnosti merania množstva zemného plynu pri prevádzkových tlakoch nad 0,3 MPa zabezpečením metrologickej nadväznosti meradiel v rámci SR, ktorého riešiteľom zostáva Slovenský metrologický ústav, Bratislava. Pôvodne schválená úloha z dôvodu negatívneho stanoviska realizátora projektu, ktorým bol Slovenský plynárenský priemysel, a. s. k uplatneniu výsledkov vývoja v súčasnom období bola na návrh ÚNMS SR uznesením vlády SR č.185/2002 z 27. februára 2002 nahradená uvedenou novou úlohou v oblasti merania pretečeného množstva tlakom skvapalnených plynov (LPG) pričom navrhovaný postup prác sleduje dodržanie pôvodnej doby riešenia úlohy – do júla 2003.  

Z vyššie uvedeného vyplýva, že ďalších 38 úloh výskumu a vývoja je v pokračujúcom riešení. Anotácia úloh so stručnou charakteristikou, očakávaných výsledkov a smerovania ich realizačných výstupov je uvedený v Prílohe č.1. 

Vzhľadom k tomu, že u týchto úloh nekončí riešenie,  nie je možné v súčasnosti zhodnotiť ekonomické prínosy z riešenia. Rovnako z uvedených dôvodov nie je možné zhodnotiť spoločenské prínosy z riešenia. Uvedené prínosy bude potrebné vyhodnotiť po ukončení riešení jednotlivých úloh výskumu a vývoja podľa ich charakteru. Predbežné výsledky marketingového prieskumu, ako bolo prezentované na viacerých priebežných oponentúrach, potvrdili predpokladané uplatnenie na trhu väčšiny hmotných realizačných výstupov z riešení. Nábeh uplatnenia výsledkov výskumu a vývoja sa predpokladá v rozsahu od jedného do troch rokov. 

III.	Otvorené problémy a návrhy

	Zhodnotenie výsledkov z ukončených ako aj neukončených ďalej riešených úloh výskumu a vývoja, ako i poznatky z procesu prípravy, výberu, kontroly a hodnotenia týchto úloh potvrdili niektoré pretrvávajúce otvorené problémy najmä v oblasti:

•	Sledovania a vyhodnocovania účinkov z úloh výskumu a vývoja
 
a)	Realizácia výsledkov vyriešených úloh výskumu a vývoja predpokladá dostatočne intenzívneho, včasného a kvalitného toku informácií. Toto sa rieši už vytvoreným celoštátnym informačným systémom vedecko-technického potenciálu SR. Doterajšia aplikácia ukazuje, že uvedený systém zatiaľ nespĺňa požadované kritériá pre zhodnocovací proces a predpokladá sa jeho zásadnejšia úprava. 

b)	Preukazateľnosť opodstatnenosti riešenia potvrdenej ekonomickou návratnosťou zdrojov vkladaných do výskumu a vývoja je výrazne ovplyvnená u tých úloh (najmä technologického charakteru), ktoré sú spojené s investičnou výstavbou, pričom oneskorená realizácia môže niekoľkonásobne prevýšiť prostriedky vložené do výskumu a vývoj.

•	Uplatnenie vyriešených výsledkov výskumu a vývoja s realizáciou v iných odvetviach

a)	pretrvávajú problémy uplatňovania nových progresívnych strojno-technologických zariadení, najmä strojov a zariadení v poľnohospodárstve – traktorovej techniky, v doprave, výrazne v železničnej doprave, zariadení pre údržbu komunálnych sietí a pod.
b)	opačným problémom je stratégia iných odvetví (poznámka: mimo rezort hospodárstva, kde je najviac hmotných výstupov) na riešenie iba vlastných problémov bez prepojenia s odvetviami priemyselnej sféry.

Zabezpečenie ďalšieho postupu v oblasti príprav úloh výskumu a vývoja je podmienené už uplatnením schváleného zákonom č. 132/2002 o vede a technike ako aj zákona č. 203/2001 o Agentúre na podporu vedy a techniky.   

						
IV.	Zhodnotenie nákladov na riešenie úloh výskumu a vývoja
	
	Na základe záverov priebežných a záverečných oponentúr je možné konštatovať, že pridelené finančné prostriedky boli čerpané účelne a vo väčšine prípadoch v súlade s plánovaným rozpočtom na riešenie úloh výskumu a vývoja. Prostriedky ktoré neboli vyčerpané v plnej výške v danom roku riešenia, ich čerpanie sa presúva do nasledovného obdobia riešenia danej úlohy.
					
	Poskytnuté finančné prostriedky z mimorozpočtových zdrojov a ich predbežné zúčtovanie na riešenie úloh výskumu a vývoja je podrobnejšie  v tabuľkovej forme uvedené v Prílohe č.2.